**KRITERIJI VREDNOVANJA IZ POVIJESTI**

***Kriteriji vrednovanja- konceptualno znanje***

**KONCEPTUALNO ZNANJE:** poznavanje, korištenje i razumijevanje tehničkih koncepata kao okvira za tumačenje i razumijevanje prošlih događaja, procesa i pojava. Radi se o konceptima **vremena i prostora, uzroka i posljedica, kontinuiteta i promjena, rada na povijesnim izvorima, povijesne perspektive te usporedbe i sučeljavanja.**

Vrednovanje konceptualnog znanja, odnosno poznavanje, korištenje i razumijevanje temeljnih povijesnih koncepata kao okvira za tumačenje i razumijevanje prošlih događaja, procesa i pojava. Radi se o konceptima vremena i prostora, uzroka i posljedica, kontinuiteta i promjena, rad s povijesnim izvorima, povijesna perspektiva, usporedba i sučeljavanje. Uključuje i poznavanje temeljnih načela, klasifikacija, teorija i modela koji se odnose na te koncepte. [[1]](#footnote-1)

KONCEPT PROSTOR I VRIJEME:

7. i 8. razred

Učenik će moći:

* pojasniti povijesne sadržaje uz pomoć povijesne karte;
* stvoriti zaključke i predodžbe o prikazanom prostoru;
* rekonstruirati tijek povijesnog događaja i njegovo trajanje;
* smjestiti ljude, događaje i promjene u ispravna vremenska razdoblja;
* pojasniti razlike i sličnosti između događaja u prošlosti i sadašnjosti;
* odrediti karakteristična obilježja prošlih društava;
* analizirati primjere promjene i kontinuiteta kroz različita povijesna razdoblja;
* odrediti promjene unutar razdoblja i kroz razdoblja i smjestiti nova znanja u njihov povijesni kontekst; izraditi crtu vremena (i grafikone) s različitim povijesnim aspektima ili usporednu tablicu zbivanja;
* tematski analizirati događaje i povezati slične situacije kako bi došao do zaključaka o ljudima i događajima u prošlosti;
* odrediti povijesne sadržaje na slijepoj karti. koristiti vizualne i brojčane podatke na povijesnim i geografskim kartama, grafikonima, tablicama i drugim grafičkim prikazima.

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 7. i 8. razredPROSTOR I VRIJEME | Unatoč potpitanjima i navođenju od strane učitelja nije odgovorio na većinu postavljenih pitanja. Nije usvojio ključne pojmove vezane uz kronologiju. Niti uz veliku pomoć učitelja ne opisuje karakteristična obilježja prošlih društava i razdoblja niti izrađuje najjednostavnije crte vremena. Ima problema pri pojašnjavanju razlika i sličnosti između događaja u prošlosti i sadašnjosti. Pogrešno uočava i interpretira povijesne sadržaje na povijesnoj karti i donosi nelogične zaključke bez razumijevanja. | Površno razvrstava ljude, događaje i promjene u vremenska razdoblja (orijentacija unutar razdoblja i kroz razdoblja) i polovično određuje tijek i trajanje povijesnih događaj i promjena. Uz često postavljanje potpitanja učitelja/nastavnika i navođenja na odgovor, opisuje karakteristična obilježja prošlih društava i razdoblja. Ne uočava primjere kontinuiteta u širem povijesnom kontekstu. Ima poteškoća s orijentacijom u prostoru. Površno i s pogreškama uočava povijesne sadržaje na povijesnoj karti.  | Većinu ljudi, događaja i promjena razvrstava u ispravna vremenska razdoblja (orijentacija unutar razdoblja i kroz razdoblja) i rekonstruira trajanje povijesnih događaj i promjena. Opisuje važna obilježja prošlih društava i razdoblja. Često mu treba postavljati potpitanja. Uočava primjere promjena i kontinuiteta unutar šireg povijesnog konteksta. Uz pomoć učitelja/nastavnika izrađuje crte vremena. Uočava većinu povijesnih sadržaja na povijesnoj karti i uz pomoć učitelja/nastavnika donosi zaključke. Na slijepe karte unosi većinu traženog sadržaja.  | Točno razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Izrađuje točne crte vremena. Usporedne tablice zbivanja izrađuje uz pomoć nastavnika. Opisuje i objašnjava sva važna obilježja prošlih društava i razdoblja. Povremeno mu treba postavljati potpitanja. Donosi nepotpune zaključke o promjenama i kontinuitetu unutar šireg povijesnog konteksta. Točno uočava te objašnjava povijesne sadržaje na povijesnoj karti. Određuje povijesne sadržaje na slijepim kartama koji su gotovo uvijek točni.  | Točno i argumentirano razvrstava ljude, događaje i promjene u ispravna vremenska razdoblja (orijentacija unutar razdoblja i kroz razdoblja) i rekonstruira tijek i trajanje povijesnih događaj i promjena. Potpuno samostalno izrađuje točne i cjelovite crte vremena i usporedne tablice zbivanja. Opisuje, objašnjava i vrednuje sva važna obilježja prošlih društava i razdoblja. Donosi ispravne zaključke o promjenama i kontinuitetu unutar šireg povijesnog konteksta. Točno uočava te objašnjava povijesne sadržaje na povijesnoj karti i donosi zaključke. Samostalno i precizno određuje povijesne sadržaje na slijepim kartama.  |

**KONCEPT UZROCI I POSLJEDICE[[2]](#footnote-2)**

7. i 8. razred

Učenik će moći:

* Objasniti uzroke i posljedice povijesnih događaja i pojava;
* Analizirati uzročno-posljedične odnose i višestruke uzroke uključujući važnost pojedinca, utjecaj ideja i ulogu slučaja u povijesnim događanjima;
* Raščlaniti uzrok od povoda;
* Primjenjivati pojmove koji se odnose na koncept kauzalnosti;
* Procijeniti utjecaj prošlih događaja na sadašnjost;
* Razlikovati kratkoročne i dugoročne uzroke i posljedice;
* Odrediti različite kategorije uzroka i posljedica nekog događaja;
* Objasniti kako različite kategorije uzroka mogu dovesti do različitih interpretacije prošlosti;
* Uočiti na koji način vrijednosne prosudbe povjesničara ili suvremenika utječu na objašnjavanje događaja ili uzroka;
* Stvoriti vlastitu hijerarhiju uzroka, objasniti izbor i kriterije rada.

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 7. i 8. razredUZROCI I POSLJEDICE | Unatoč potpitanjima i navođenju od strane učitelja nije odgovorio na većinu postavljenih pitanja. Nije usvojio ključne pojmove vezane uz kauzalnost. Ne povezuje uzroke s posljedicama niti razlikuju uzrok od povoda. Ne razumije zašto su neki uzroci važniji od drugih. Za učenika su uzroci sve što se dogodilo prije događaj o kojem se govori.  | Uz veliku pomoć učitelja opisuje uzroke i posljedice prošlih događaja i pojava. Teško uočava veze između uzroka i posljedica. Često mu treba postavljati potpitanja i navoditi ga na odgovor. Ističe potrebu samo za jednim uzrokom, onim najistaknutijim. Ima poteškoća s razlikovanjem uzroka od povoda događaja. Djelomično koristi pojmove koji se odnose na koncept kauzalnosti.    |  Djelomično točno opisuje i objašnjava uzroke i posljedice prošlih događaja i pojava. Uočava veze između uzroka i posljedica. Treba mu postavljati potpitanja. Razlikuje uzrok od povoda događaja. Teško uočava i procjenjuje utjecaj prošlih događaja na sadašnjost. Uglavnom ispravno koristi pojmove koji se odnose na koncept kauzalnosti. Poznaje jednu ili dvije kategorije uzroka. Mehanički (linearno) interpretira kauzalnost. | Točno objašnjava uzroke i posljedice prošlih događaja i pojava. Uz pomoć učiteljevih potpitanja analizira uzročno-posljedične odnose i višestruke uzroke uključujući važnost pojedinca, utjecaj ideja i ulogu slučaja u povijesnim događanjima. Raščlanjuje uzrok od povoda događaja. Samostalno procjenjuje utjecaj prošlih događaja na sadašnjost. Ispravno koristi pojmove koji se odnose na koncept kauzalnosti. Opisuje različite kategorije uzroka i uz pomoć učitelja objašnjava njihov utjecaj na interpretacije prošlosti. Ponekad ne razlikuje kratkoročne i dugoročne uzroke i posljedice. Kreira vlastitu hijerarhiju uzroka ali s manjkavom procjenom. | Točno i u potpunosti objašnjava uzroke i posljedice prošlih događaja i pojava. Samostalno analizira uzročno-posljedične odnose i višestruke uzroke uključujući važnost pojedinca, utjecaj ideja i ulogu slučaja u povijesnim događanjima. Samostalno procjenjuje utjecaj prošlih događaja na sadašnjost. Ispravno koristi pojmove koji se odnose na koncept kauzalnosti. U stanju je odrediti različite kategorije uzroka i posljedica nekog događaja i objasniti njihov utjecaj na interpretacije prošlosti. Točno uočava i razlikuje kratkoročne i dugoročne uzroke i posljedice. Kreira vlastitu hijerarhiju uzroka koju potkrjepljuje argumentima.  |

**KONCEPT KONTINUITETI I PROMJENE**

7. i 8. razred

Učenik

* na temelju usporedbe obilježja različitih razdoblja novog vijeka odnosno suvremenog doba objašnjava promjene (što se promijenilo) i kontinuitete (što je ostalo isto)
* objašnjava uzroke i posljedice promjena o kojima uči
* navodi ili izrađuje popis promjena na temelju usporedbe različitih razdoblja prošlosti ili unutar jednog razdoblja
* određuje različite kategorije (društvene, ekonomske, političke i kulturne) promjena i kontinuiteta
* opisuje različiti ritam i domet promjena i kontinuiteta- spore, postupne i brze i iznenadne promjene, predvidive i nepredvidive, slučajne i namjerne;
* procjenjuje je li svaka promjena ujedno i napredak
* argumentirano objašnjava zašto svaka promjena nužno ne znači i napredak odnosno može predstavljati i nazadak
* izrađuje složene grafičke prikaze (vremenske crte, Vennov dijagram, usporedna tablica- sinkronične tablice…) kontinuiteta i promjena
* vrednuje utjecaj različitih promjena na život ljudi u novom vijeku odnosno suvremenom dobu
* uspoređuje različita tumačenja promjena u povijesnim izvorima
* objašnjava zašto povjesničari različito tumače promjene u prošlosti
* samostalno osmišljava pitanja kojima objašnjavamo kontinuitete i promjene
* objašnjava u kojoj mjeri događaji koje uzimamo kao prekretnice u prošlosti uistinu znače potpuni prekid s prethodnim razdobljem odnosno u kojoj mjeri ima sličnosti odnosno razlika s prethodnim povijesnim razdobljem

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 7. i 8. razredKONTINUITETI I PROMJENE | Učenik unatoč pomoći učitelja i navođenju ne navodi ni jednu od sličnosti i razlika u obilježjima povijesnih razdoblja koja uspoređuje. Učenik ne prepoznaje uzroke i posljedice promjena o kojima uči. Učenik ne prepoznaje ni jednu kategoriju kontinuiteta i promjena. | Uz veliku pomoć učitelja navodi promjene i kontinuitete povijesnih razdoblja koja uspoređuje. Uz pomoć učitelja navodi uzroke i posljedice promjena i njihov utjecaj na različita područja ljudskog života. Uz pomoć učitelja prepoznaje neke od kategorija promjena i kontinuiteta. | Učenik djelomično točno opisuje promjene i kontinuitete povijesnih razdoblja koja uspoređuje. Uz potpitanja učitelja opisuje uzroke i posljedice promjena odnosno njihov utjecaj na različita područja ljudskog života. Uz pomoć učitelja prepoznaje kategorije promjena i kontinuiteta te njihov ritam i domet. Uz pomoć učitelja opisuje zašto svaka promjena nužno ne znači napredak. | Učenik točno objašnjava promjene i kontinuitete u obilježjima povijesnih razdoblja koje uspoređuje. Uz malu pomoć učitelja analizira uzroke i posljedice promjena odnosno njihov utjecaj na različita područja ljudskog života. Uz malu pomoć učitelja opisuje kategorije promjena te njihov ritam i domet. U stanju je objasniti zašto svaka promjena nužno ne predstavlja i napredak. Uz učiteljevu pomoć u stanju je objasniti različita tumačenja promjena u prošlosti. | Učenik točno i u potpunosti (argumentirano) objašnjava promjene i kontinuitete u obilježjima povijesnih razdoblja koje uspoređuje. Samostalno analizira uzroke i posljedice promjena odnosno njihov utjecaj na različita područja ljudskog života. Opisuje kategorije promjena koje objašnjava te je u stanju objasniti ritam i domet opisanih promjena i kontinuiteta. Argumentirano objašnjava zašto svaka promjena ne predstavlja napredak. U stanju je samostalno postavljati pitanja koja ukazuju na promjene i kontinuitete. Objašnjava različita tumačenja promjena u prošlosti. |

**KONCEPT RAD S POVIJESNIM IZVORIMA**

**7. i 8. razred**

**Učenik**

* navodi vrste povijesnih izvora
* analizira različite vrste povijesnih izvora
* objašnjava važnost povijesnih izvora za istraživanje prošlosti
* objašnjava razliku između primarnih i sekundarnih povijesnih izvora
* oblikuje odgovore koji uključuju podatke iz izvora
* oblikuje relevantna pitanja o vremenu, mjestu, okolnostima nastanka izvora te o autoru , njegovim gledištima i namjerama (opis, kontekst, tumačenje)
* objašnjava zašto postoje različita tumačenja povijesnih izvora
* provodi složenija povijesna istraživanja uz pomoć učitelja
* rezultate provedenog istraživanja prikazuje u različitim oblicima: sastav, esej, plakat, ppt prezentacija ili neki od digitalnih alata

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 7. i 8. razredRAD S POVIJESNIM IZVORIMA | Učenik ni unatoč velikoj pomoći učitelja ne objašnjava značenje povijesnih izvora za istraživanje prošlosti. Niti uz pomoć učitelja nije u stanju razlikovati primarne i sekundarne izvore. Prilikom analize izvora u svoje odgovore ne uključuje podatke iz izvora. | Učenik uz veću pomoć učitelja može opisati važnost izvora za proučavanje prošlosti. Ima većih poteškoća kod razlikovanja primarnih i sekundarnih povijesnih izvora. Prilikom analize izvora rijetko u svoje odgovore uključuje podatke iz izvora.  | Učenik djelomično točno može objasniti važnost povijesnih izvora za istraživanje prošlosti. Uz pomoć učitelja u vidu potpitanja može razlikovati primarne i sekundarne izvore. Prilikom analize povijesnih izvora djelomično uključuje podatke iz izvora u svoje odgovore. Uz veću pomoć učitelja može vrednovati povijesne različita tumačenja povijesnih izvora. | Učenik objašnjava važnost povijesnih izvora za istraživanje prošlosti. Objašnjava razliku između primarnih i sekundarnih povijesnih izvora. Prilikom analize povijesnih izvora uključuje u svoj odgovore i podatke iz izvora. Postavlja većinu pitanja koja se odnose na opis, kontekst i tumačenje izvora. Uz pomoć učitelja može argumentirano vrednovati različita tumačenja povijesnih izvora. Uz malu pomoć učitelja učenik objašnjava zašto se tumačenja prošlih događaj mijenjaju tijekom vremena. | Učenik samostalno objašnjava važnost povijesnih izvora za istraživanje prošlosti. Točno i u potpunosti objašnjava razliku između primarnih i sekundarnih povijesnih izvora. Samostalno analizira povijesne izvore te u svoje odgovore uvijek uključuje podatke iz izvora. Samostalno postavlja pitanja o vremenu, mjestu, okolnostima nastanka izvora te o autoru i njegovim gledištima i namjerama. (opis, kontekst, tumačenje). Argumentirano vrednuje različita tumačenja povijesnih izvora. Samostalno objašnjava zašto se tumačenja prošlih događaj mijenjaju tijekom vremena. |

**KONCEPT POVIJESNA PERSPEKTIVA**

**Učenik**

* na odabranim primjerima objašnjava zašto o istim događajima, pojavama ili osobama mogu postojati različite perspektive
* identificira vrijednosti, vjerovanja, prakse pojedinaca/i/ili zajednica koje su utjecale na nastanak povijesne perspektive
* razumije (uočava) da perspektive nastaju pod utjecajem vlastitog kulturnog i vrijednosnog konteksta
* uočava da perspektive nastaju i zbog predrasuda, stereotipova, učenja o povijesnoj neizbježnosti i manipulacije povijesnim izvorima
* na odabranim primjerima objašnjava utjecaj sadašnjosti na tumačenje događaja u prošlosti
* na temelju saznanja o autoru/autorici povijesnog izvora (vjerska, kulturna, društvena i druga pripadnost) objašnjava povijesnu perspektivu iz koje progovara izvor

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 7. i 8. razredPOVIJESNA PERSPEKTIVA | Učenik ne prepoznaje povijesne perspektive te unatoč pomoći učitelja nije u stanju objasniti kako vrijednosti i vjerovanja utječu na nastanak povijesne perspektive. Učenik ni uz pomoć učitelja ne može opisati kako predrasude, stereotipovi i manipulacija povijesnim izvorima utječu na nastanak povijesne perspektive. | Povremeno prepoznaje različite povijesne perspektive. Pomoću potpitanja može objasniti kako vrijednosti i vjerovanja utječu na nastanak povijesne perspektive. Na odabranim primjerima, uz vođenje učitelja povremeno može objasniti kako predrasude, stereotipovi i manipulacija povijesnim izvorima utječu na nastanak povijesne perspektive. | Uz veću pomoć učitelja prepoznaje različite povijesne perspektive. Pomoću potpitanja objašnjava vrijednosti, vjerovanja i prakse koji utječu na nastanak povijesne perspektive. Na odabranim primjerima, uz vođenje učitelja opisuje kako predrasude, stereotipovi i manipulacija povijesnim izvorima utječu na nastanak povijesne perspektive. Uz veću pomoć učitelja opisuje kako sadašnjost utječe na nastanak povijesne perspektive. | Prepoznaje različite povijesne perspektive, pomoću potpitanja učitelja objašnjava vrijednosti, vjerovanja i prakse koji utječu na nastanak povijesne perspektive. Na odabranim primjerima, uz učiteljevu pomoć objašnjava kako predrasude, stereotipovi i manipulacije povijesnim izvorima mogu utjecati na nastanak povijesne perspektive. Uz malu pomoć učitelja objašnjava kako sadašnjost utječe na nastanak povijesne perspektive. | Samostalno identificira različite povijesne perspektive i objašnjava vrijednosti, vjerovanja i prakse koji utječu na nastanak povijesne perspektive. Na odabranim primjerima, samostalno objašnjava kako predrasude, stereotipovi i manipulacija povijesnim izvorima mogu utjecati na nastanak povijesnih perspektiva. Objašnjava kako sadašnjost može utjecati na nastanak povijesne perspektive. |

**KONCEPT USPOREDBA I SUČELJAVANJE**

**Učenik:**

* učenik uspoređuje događaje, pojave i procese te uočava njihove sličnosti, zajednička obilježja, međusobne utjecaje i razlike
* uspoređuje događaje , pojave i procese te dolazi do općih zaključaka
* (zaključuje o zajedničkim obilježjima i razlikama događaja, pojava i procesa koje uspoređuje)

|  |  |  |  |  |  |
| --- | --- | --- | --- | --- | --- |
|  | **NEDOVOLJAN** | **DOVOLJAN** | **DOBAR** | **VRLO DOBAR** | **ODLIČAN** |
| 7. i 8. razredUSPOREDBA I SUČELJAVANJE | Učenik nije u stanju unatoč pomoći i navođenju učitelja te na temelju usporedbe događaja, procesa i pojava iz prošlosti navesti njihovu sličnost, međusobni utjecaj, zajednička obilježja i razlike. | Učenik na temelju usporedbe događaja, pojava i procesa u prošlosti uz veliku pomoć učitelja opisuje njihovu sličnost, međusobni utjecaj, zajednička obilježja i razlike. | Učenik na temelju usporedbe događaja, pojava i procesa u prošlosti djelomično ispravno zaključuje o njihovoj sličnosti, međusobnom utjecaju, zajedničkim obilježjima i razlikama. | Učenik na temelju usporedbe događaja, pojava i procesa u prošlosti, uz malu pomoć učitelja zaključuje o njihovoj sličnosti, međusobnom utjecaju, zajedničkim obilježjima i razlikama. | Učenik na temelju usporedbe događaja, pojava i procesa u prošlosti samostalno objašnjava (zaključuje) o njihovoj sličnosti, međusobnom utjecaju, zajedničkim obilježjima i razlikama. |

1. Kurikulum nastavnog predmeta Povijest objavljenog u Narodnim novinama 18. ožujka 2019.g. [↑](#footnote-ref-1)
2. Kriteriji vrednovanja za koncepte Vrijeme i prostor, Uzroci i posljedice su izrađeni prema prijedlogu učitelja Zadarske, Šibensko-kninske, Splitsko-dalmatinske i Dubrovačko-neretvanske županije [↑](#footnote-ref-2)